section_heading: Preventivna konzervacija
paragraph_text: Predmete je preporučeno čuvati na temperaturi 15-18 °C, relativnoj vlazi do 40 %, u slučaju predmeta kod kojih je željezo kombinirano s organskim materijalima najmanje 45 %, u slučaju arheoloških predmeta s aktivnim kloridima najviše 12-15 %. Rasvjeta do 300 lx za isključivo metalne predmete, do 150 lx za lakirane ili obojene, te do 50 lx za predmete kod kojih su prisutni i svijetloosjetljivi materijali. S predmetima rukovati u polietilenskim ili pamučnim rukavicama. Što češće kontrolirati stanje predmeta, posebno onih arheoloških.